Fushatë për planifikimin familjar në vendet e varfra
Synimet e fushatës janë ambicioze, por sfidat për këto shërbime shkojnë përtej vënies në dispozicion të kontraceptivëve
Përfaqësuesit e fushatave ndërkombëtare të shëndetit kanë ndërmarrë një fushatë të re që ka si synim dhënien e këshillave për kontraceptivë për gratë në vendet më të varfra të botës. Një konferenca për fillimi e kësaj fushate u organizua së fundmi nga Departamenti britanik për Zhvillim Ndërkombëtar si edhe fondacioni Bill dhe Melinda Gates. Por cilat janë disa nga sfidat e pritshme në këtë drejtim? Një klinikë shëndetësore në një rrugë të Londrës u jep banorëve ato që kanë nevojë për planifikim familjar. Ata mund të marrin kontraceptivë dhe këshilla nga një punonjëse shëndetësie, të ofruara falas nga Shërbimi Kombëtar Shëndetësor i Britanisë. Sharna Reeves thotë se kjo e bën jetën e saj shumë më të lehtë. Por infermierja Alison White thotë se këshillimet për jetën seksuale nuk janë gjithmonë diçka e lehtë për një qytet kosmopolitan si Londra. Kur shërbimet kontraceptive janë të vështira për t’u ofruar në Londër, mund të jetë edhe më e vështirë që të arrijnë gratë në vendet më të varfra të botës. Por me vdekshmërinë e lartë të nënave dhe foshnjave, këto janë edhe vendet që kanë më shumë nevoja, sipas një fushate të re që ka filluar në Britani. Drejtuesit e kësaj fushate synojnë që të ndihmojnë 120 milionë nfra me planifikim familjar në tetë vitet e ardhshme. Gary Darmstadt i Fondacionit Bill dhe Melinda Gates thotë se ky objektiv duhet të jetë në themel të programit global. Fondacioni Gates thotë se rreth 60 milionë shtatzani të padëshiruara ndodhin në vendet në zhvillim çdo vit. Planifikimi familjar do t’u jepte grave më shumë kontroll në jetën e tyre. Por Rajat Khosla i Amnesty International paralajmëron se sigurimi i kontraceptivëve është vetëm gjysma e betejës. Ai thotë se shërbimet e kontraceptivëve janë të rëndësishme për shëndetin e gruas dhe fëmijës, thotë ai. Por do të jetë më e vështirë që të garantohet qasja e të gjitha grave tek këto shërbime.